Р Е Ш Е Н И Я

ВЗЕТИ НА ТРИДЕСЕТ И ЧЕТВЪРТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА 25 М А Р Т 2015 ГОДИНА

 **1. ДОКЛАДНА ЗАПИСКА** от Жельо Георгиев – зам.кмет на Община Карнобат, относно: Изменение и допълнение на Наредбата за реда за придобиване, управление и разпореждане с общинско имущество – собственост на община Карнобат.

Р Е Ш Е Н И Е:

498.1. Общинският съвет – гр.Карнобат не приема предложеното в докладната записка решение.

**2. ДОКЛАДНА ЗАПИСКА** от Желю Георгиев – зам.кмет на Община Карнобат, относно: Продажба чрез публичен търг на имоти – частна общинска собственост, село Искра и гара Церковски.

Р Е Ш Е Н И Е:

499.1. Общинският съвет – гр.Карнобат не приема предложените в докладната записка решения.

**3. ДОКЛАДНА ЗАПИСКА** от Желю Георгиев – зам.кмет на Община Карнобат, относно: Продажба на имоти от Общински поземлен фонд в землищата на: град Карнобат, и селата: Аспарухово, Соколово, Крумово Градище, Глумче и Церковски.

Р Е Ш Е Н И Е:

500.1. Общинският съвет – гр.Карнобат не приема предложените в докладната записка решения.

**4. ДОКЛАДНА ЗАПИСКА** от Жельо Георгиев – кмет на Община Карнобат, относно: Продажба имущество – частна общинска собственост.

Р Е Ш Е Н И Е:

501.1. Общинският съвет – гр.Карнобат не приема предложените в докладната записка решения.

**5. ДОКЛАДНА ЗАПИСКА** от Жельо Георгиев – кмет на Община Карнобат, относно: Прекратяване на съсобственост между Община Карнобат и физически лица, чрез продажба частта на общината в село Добриново.

Р Е Ш Е Н И Я:

502.I. Общински съвет-Карнобат, на основание. чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.35, ал.1, т.2 от Наредбата за реда за придобиване, управление и разпореждане с общинско имущество – собственост на Община Карнобат, дава съгласие за прекратяване на съществуващата съсобственост между Община Карнобат, от една страна и Петър Кирилов Байчев с ЕГН 4208185800 от с.Мечкарево, община Сливен, област Сливен от друга страна, върху УРЕГУЛИРАН ПОЗЕМЛЕН ИМОТ І-95 /деветдесет и пет за поземлен имот едно/, в квартал 33 /тридесет и три/ по плана на с.Добриново, община Карнобат целият с площ от 4650,00 кв.м, при граници: север – улица; изток - упи ІІ-96; юг – упи VIII-100; запад – улица, чрезпродажба на общинската идеална част от имота, представляваща 335,00/4650,00 /триста тридесет и пет от четири хиляди шестстотин и петдесет/ идеални части кв.м. за сумата от 944,00 лева /деветстотин четиридесет и четири лева/, без ДДС.

502.II. **Петър Кирилов Байчев** следва да заплати стойността на идеалните части от имота, 2% местен данък, съгласно чл.34, ал.2 от Наредбата за местните данъци на територията на Община Карнобат, 2% такса съгласно чл.41 от Наредба №1 за определяне и администриране на местните такси и цени на услуги на територията на Община Карнобат, 20% ДДС, съгласно чл.45, ал.5, т.1 от ЗДДС. Срокът и начинът на заплащане на дължимата сума да се определят със заповедта на Кмета на Община Карнобат.

502.III.Общински съвет-гр.Карнобат, възлага на кмета на Община Карнобат да извърши необходимите действия по прекратяване на съсобствеността.

**6. ДОКЛАДНА ЗАПИСКА** от Жельо Георгиев – зам.кмет на Община Карнобат, относно: Отдаване под наем на част от имот – публична общинска собственост, в землището на с.Церковски.

Р Е Ш Е Н И Е:

503.І. Общински съвет-Карнобат, на основание чл.21, ал.1, т.8 от ЗМСМА и чл.14 ал.7 от ЗОС, чл.24а, ал.6 т.5 от Закона за собствеността и ползването на земеделските земи, във връзка с чл.14 ал.6 от ЗОС и влязъл в сила ПУП-ПП за трасе за „Главен тръбопровод за капково напояване на лозя от язовир Мешата в землище на с.Церковски до съоръжения с.Деветак, община Карнобат”,  **дава съгласие за отдаване под наем на част от имот – публична общинска собственост, с площ 2,000 дка, представляващ** поземлен имот № 0300009 в землището на с.Церковски, с начин на трайно ползване „пасище с храсти”, целият с площ от 9,772 дка, на ЕТ „Миню Стайков-комерс”, за срок от **10 години, при годишна наемна цена от 10 лв./декар.**

**7. О Т Е Г Л Е НА**

**8. ДОКЛАДНА ЗАПИСКА** от Жельо Георгиев – зам.кмет на Община Карнобат, относно: Предоставяне на земеделска земя под аренда, за създаване на трайни насаждения.

Р Е Ш Е Н И Е:

504.1. Общинският съвет – Карнобат не приема предложените в докладната записка решения.

**9. ДОКЛАДНА ЗАПИСКА** от Жельо Георгиев – зам.кмет на Община Карнобат, относно: Промяна начина на трайно ползване на имоти – общинска собственост, в землището на с.Венец.

Р Е Ш Е Н И Е:

505.1. Общинският съвет – Карнобат не приема предложените в докладната записка решения.

**10. ДОКЛАДНА ЗАПИСКА** от Георги Димитров – кмет на Община Карнобат, относно: Разрешение за изработване на ПУП-ПРЗ, даване на разрешение за включване в регулация на Поземлен имот № 000570, местност „Кумлука”, землище на с.Деветак, Община Карнобат.

Р Е Ш Е Н И Е:

506.І. Общински съвет-Карнобат на основание чл. 21, ал. 1, т. 11 от Закона за местното самоуправление и местната администрация, чл. 124 а, ал. 1 и чл. 124 б, ал. 1 от Закона за устройство на територията, във връзка с чл. 28, ал.1 и ал. 2 от Правилника за прилагане на закона за опазване на земеделските земи Общинският съвет – Карнобат:

 **1. РАЗРЕШАВА** изработването на Подробен устройствен план – план за регулация и застрояване за ПИ № 000570, местност „Кумлука” с площ 8,275 дка в землище на с.Деветак, община Карнобат, с цел промяна предназначението на имота отреден за **”пасище с храсти” в „стопански двор”** и за включването му в строителните граници на с. Деветак, Община Карнобат.

 **2. ОДОБРЯВА** задание за изработването на Подробен устройствен план – план за регулация и застрояване за ПИ № 000570, местност „Кумлука”, землище на с.Деветак, община Карнобат.

 **3. ДАВА СЪГЛАСИЕ** за включване на ПИ № 000570 с площ 8,275 дка, намиращ се в местност „Кумлука”, землище с. Деветак в строителните граници на с. Деветак, Община Карнобат след провеждането на предвидените в Закона за опазване на земеделските земи и в Правилника за прилагането му процедури.

**11. ДОКЛАДНА ЗАПИСКА** от Георги Димитров – кмет на Община Карнобат, относно: Даване на разрешение за включване в регулация, разрешение за изработване на ПУП-ПРЗ за поземлен имот с № 009006, местност „Гробищата”, землище на с.Венец, Община Карнобат.

Р Е Ш Е Н И Е:

507.І. На основание чл. 21, ал.1, т. 11 от Закона за местното самоуправление и местната администрация, чл. 124а, ал.1 и чл. 124б, ал. 1 от Закона за устройство на територията във връзка с чл.28, ал.1 и ал.2 от Правилника за прилагане на закона за опазване на земеделските земи Общинският съвет – Карнобат:

**1. РАЗРЕШАВА** изработването на подробен устройствен план – план за регулация и застрояване в обхват: поземлен имот с № 009006, местност „Гробищата”, землище на с.Венец, община Карнобат, за промяна предназначението на земеделската земя и включване на имота в строителните граници на с.Венец, община Карнобат.

**2. ОДОБРЯВА** задание за изработването на подробен устройствен план – план за регулация и застрояване в обхват: поземлен имот с № 009006, местност „Гробищата”, землище на с.Венец, община Карнобат.

**3. ДАВА СЪГЛАСИЕ** за включване на ПИ № 009006, местност „Гробищата”, землището на с.Венец в строителните граници на с.Венец, община Карнобат след провеждането на предвидените в Закона за опазване на земеделските земи и в Правилника за прилагането му процедури.

**12. ДОКЛАДНА ЗАПИСКА** от Георги Димитров – кмет на Община Карнобат, относно: Даване на съгласие от Общински съвет за определяне на трасе за полагане на тръбопровод за капково напояване на лозови масиви, засягащо имоти общинска собственост.

Р Е Ш Е Н И Е:

 508.1. На основание чл.30, ал.3 от Правилника за прилагане на закона за опазване на земеделски земи и чл.21, ал.1, т.8 от ЗМСМА, Общински съвет – Карнобат дава съгласието си за определяне на „Трасе за полагане на тръбопровод за капково напояване на лозови масиви”, засягащо имоти от общинския поземлен фонд и общински пътища, както следва:

 **І. Землище на с.Венец, община Карнобат**

 1.ПИ № 12 с начин на трайно ползване „полски път”- общинска публична собственост

 2.ПИ № 86 с начин на трайно ползване „пасище, мера” – общинска публична собственост

 3.ПИ № 97 – с начин на трайно ползване „пасище, мера” – общинска публична собственост

 4.ПИ № 307 – с начин на трайно ползване „полски път” – общинска публична собственост

 5.ПИ № 308 – с начин на трайно ползване „дере” – общинска публична собственост

**ІІ. Землище на с. Церковски**

1. ПИ № 30009 – с начин на трайно ползване „пасище, храсти” – общинска публична собственост

**ІІІ. Землище на с.Деветак**

 1.ПИ № 00037 с начин на трайно ползване – „пасище, мера” – общинска публична собственост

 2.ПИ № 00044 – с начин на трайно ползване – „пасище мера” – общинска публична собственост

 3.ПИ № 00046 – с начин на трайно ползване – „широколистна гора” – общинска публична собственост

4.ПИ № 00053– с начин на трайно ползване – „пасище мера” – общинска публична собственост

5.ПИ № 00071 – с начин на трайно ползване – „широколистна гора” – общинска публична собственост

**13. ДОКЛАДНА ЗАПИСКА** от Георги Димитров – кмет на Община Карнобат, относно: Издаване на запис на заповед от община Карнобат в полза на ДФ”Земеделие” – Разплащателна агенция, обезпечаващ авансово плащане по договор № 50/3/3211541 от 17.02.2015 г. за отпускане на финансова помощ по мярка 4.1 „Прилагане на стратегии за местно развитие” от Програмата за развитие на селските райони за периода 2007-2013 г. за Проект „Преустройство на съществуващ кухненски блок и столова в кухня към домашен социален патронаж Карнобат в УПИ Х, кв.208 гр.Карнобат” по мярка 321 „Основни услуги за населението и икономиката в селските райони”, сключен между Община Карнобат, Сдружение „Местна инициативна група Карнобат” и ДФ”Земеделие” – Разплащателна агенция.

Р Е Ш Е Н И Я:

509.1. Общински съвет – Карнобат, на основание: чл. 21, ал. 1, т. 10 и т. 24, и чл. 27, ал. 4 и ал. 5 от Закона за местното самоуправление и местната администрация и договор за отпускане на финансова помощ №50/3/3211541 от 17.02.2015 г. по мярка 4.1 „Прилагане на стратегии за местно развитие” от Програмата за развитие на селските райони за периода 2007-2013 г. за Проект **„Преустройство на съществуващ кухненски блок и столова в кухня към домашен социален патронаж Карнобат в УПИ Х, кв.208 гр. Карнобат”** по мярка 321 „Основни услуги за населението и икономиката в селските райони”, сключен между Община Карнобат, Сдружение „Местна инициативна група Карнобат” и ДФ „Земеделие” – Разплащателна агенция, седалище и адрес на управление гр. София, бул. „Цар Борис III” №136, ЕИК по БУЛСТАТ 121100421, идентификационен номер по ДДС № BG121100421, представляван от Изпълнителния директор, Упълномощава кмета на община Карнобат да подпише Запис на заповед, без протест и без разноски, платима на предявяване в полза на ДФ „Земеделие” – Разплащателна агенция в размер на **44030,55** (четиридесет и четири хиляди и тридесет лева и петдесет и пет стотинки) за обезпечаване на 110 % от заявения размер на авансово плащане по договор за отпускане на финансова помощ №50/3/3211541 от 17.02.2015 г. мярка 4.1 „Прилагане на стратегии за местно развитие” за Проект „Преустройство на съществуващ кухненски блок и столова в кухня към домашен социален патронаж Карнобат в УПИ Х, кв.208 гр. Карнобат”, по мярка 321 „Основни услуги за населението и икономиката в селските райони” сключен между Община Карнобат, Сдружение „Местна инициативна група Карнобат” и ДФ „Земеделие” – Разплащателна агенция.

509.2. Възлага на кмета на Община Карнобат да подготви необходимите документи за получаване на авансовото плащане по договор №50/3/3211541 и да ги представи пред ДФ „Земеделие” – Разплащателна агенция.

**14. ДОКЛАДНА ЗАПИСКА** от Георги Димитров – кмет на Община Карнобат, относно: Издаване на запис на заповед от община Карнобат в полза на ДФ”Земеделие” – Разплащателна агенция, обезпечаващ авансово плащане по договор № 50/3/3211520 от 17.02.2015 г. за отпускане на финансова помощ по мярка 4.1 „Прилагане на стратегии за местно развитие” от Програмата за развитие на селските райони за периода 2007-2013 г. за Проект „Доставка и монтаж на седалки за трибуни и скамейки за резервни състезатели на градски стадион, гр.Карнобат” по мярка 321 „Основни услуги за населението и икономиката в селските райони”, сключен между Община Карнобат, Сдружение „Местна инициативна група Карнобат” и ДФ”Земеделие” – Разплащателна агенция.

Р Е Ш Е Н И Я:

510.1. Общински съвет – Карнобат, на основание: чл. 21, ал. 1, т. 10 и т. 24, и чл. 27, ал. 4 и ал. 5 от Закона за местното самоуправление и местната администрация и договор за отпускане на финансова помощ №50/3/3211520 от 17.02.2015 г. по мярка 4.1 „Прилагане на стратегии за местно развитие” от Програмата за развитие на селските райони за периода 2007-2013 г. за Проект **„Доставка и монтаж на седалки за трибуни и скамейки за резервни състезатели на градски стадион, гр. Карнобат”** по мярка 321 „Основни услуги за населението и икономиката в селските райони”, сключен между Община Карнобат, Сдружение „Местна инициативна група Карнобат” и ДФ „Земеделие” – Разплащателна агенция, седалище и адрес на управление гр. София, бул. „Цар Борис III” №136, ЕИК по БУЛСТАТ 121100421, идентификационен номер по ДДС № BG121100421, представляван от Изпълнителния директор, Упълномощава кмета на община Карнобат да подпише Запис на заповед, без протест и без разноски, платима на предявяване в полза на ДФ „Земеделие” – Разплащателна агенция в размер на **28158,30 лв.** (двадесет и осем хиляди сто петдесет и осем лева и тридесет стотинки) за обезпечаване на 110 % от заявения размер на авансово плащане по договор за отпускане на финансова помощ №50/3/3211520 от 17.02.2015 г. мярка 4.1 „Прилагане на стратегии за местно развитие” за Проект „Доставка и монтаж на седалки за трибуни и скамейки за резервни състезатели на градски стадион, гр. Карнобат”, по мярка 321 „Основни услуги за населението и икономиката в селските райони” сключен между Община Карнобат, Сдружение „Местна инициативна група Карнобат” и ДФ „Земеделие” – Разплащателна агенция.

510.2. Възлага на кмета на Община Карнобат да подготви необходимите документи за получаване на авансовото плащане по договор №50/3/3211520 и да ги представи пред ДФ „Земеделие” – Разплащателна агенция.

**15. ДОКЛАДНА ЗАПИСКА** от Жельо Георгиев – зам.кмет на Община Карнобат, относно: Приемане на ценоразпис за продажба на дървесина и недървесни горски продукти от горски територии на Община Карнобат и определяне обема на дървесина за продажба чрез него през 2015 година.

Р Е Ш Е Н И Я:

511.І. Общински съвет - Карнобат на основание чл. 21, ал. 1, т. 23 от Закона за местното управление и местната администрация утвърждава насаждения за лесосечен фонд 2015 г. следните подотдели: **373 а, б, в, е, з, и; 416 в, д, е; 325 б, ж, з; 397 г; 399 к; 331 в, к; 332 б, и; 392 н; 317 г, д; 344 а, г; 343 г; 308 б; 311 б; 312 в; 398 е, м.**

511.ІІ. Общински съвет-Карнобат на основание чл. 21, ал. 1, т. 23 от закона за местното самоуправление и местната администрация и на основание чл. 7, ал. 4 от Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти **приема** Годишен план за ползване на дървесина от горски територии на Община Карнобат за 2015 година.

511.ІІІ. Общински съвет – Карнобат на основание чл. 21, ал. 1, т. 23 от Закона за местното самоуправление и местната администрация и чл. 71, ал. 5, т. 3 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти **приема и** **утвърждава** Ценоразпис за продажба на дървесина и недървесни горски продукти от общински горски територии на Община Карнобат за 2015 година, който е приложен към докладната записка.

511.ІV. Общински съвет – Карнобат на основание чл. 21, ал. 1, т. 23 от Закона за местното самоуправление и местната администрация и чл. 112, ал. 1 т . 2 от Закона за горите определя начин на ползване на дървесината от Общински горски фонд посредством добив и продажба на добитата дървесина.

**16. ДОКЛАДНА ЗАПИСКА** от Мария Генова – зам.кмет на Община Карнобат, относно: Отчет за дейността на Местната комисия за борба срещу противообществените прояви на малолетни и непълнолетни за 2014 година.

Р Е Ш Е Н И Е:

512.І. На основание чл.7, ал.2 от Закона за борба с противообществените прояви на малолетни и непълнолетни във връзка с чл.21, ал.1, т.23 от Закона за местното самоуправление и местната администрация, Общински съвет – гр.Карнобат приема за сведение Отчета за дейността на местната комисия за борба срещу противообществените прояви на малолетни и непълнолетни към община Карнобат за 2014 година.

**17. ДОКЛАДНА ЗАПИСКА** от Георги Димитров – кмет на Община Карнобат, относно: Предоставяме на парична премия на ветераните от Втората световна война.

Р Е Ш Е Н И Я:

513.І. На основание чл.21, ал.1, т.23 от Закона за местното самоуправление и местната администрация, Общински съвет – Карнобат дава съгласие да бъде изплатена парична премия в размер на 100.00 лева индивидуално на всеки от ветераните от приложения към докладната записка списък.

 513.ІІ. Възлага на Кмета на община Карнобат да организира изплащането на паричните премии.

**18. ДОКЛАДНА ЗАПИСКА** от Теодор Ченешев – председател на Общински съвет – Карнобат, относно: Даване на съгласие за отпускане на персонална пенсия по реда на чл.7, ал.2, т.1 от Наредбата за пенсиите и осигурителния стаж.

Р Е Ш Е Н И Е:

514.І. Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 7, ал. 4, т. 3 от Наредбата за пенсиите и осигурителния стаж, във връзка с чл. 92 от Кодекса за социално осигуряване **дава съгласие** за внасяне на предложение в Министерски съвет за отпускане на персонална пенсия по смисъла на чл. 92 от Кодекса за социално осигуряване на Михаил Панайотов Вълев – ЕГН 0647040520.

 ОБЩИНСКИ СЪВЕТ - КАРНОБАТ